Иҫке Хәлил (Ырымбур өлкәһе)

Иҫке Хәлил () — Рәсәй Федерацияһы Ырымбур өлкәһе Гай районындағы ауыл.

 Географик урынлашыуы 
Гөбөрлө йылғаһы (Яйыҡ ҡушылдығы) буйында урынлашҡан.

 Тарихы 
Хәлил (Ҙур Хәлил, Байғаҙаҡ) ауылы Ырымбур губернаһы Үҫәргән улусы составында була. Хәлил атамаһы поход старшинаһы Хәлил Буҙгиндың исеме бирелә. Ауылдың башҡа атамаһы Байғаҙаҡтың барлыҡҡа килеүе ауылда йәшәүсе указлы мулла Байғаҙаҡ Әбешевтең (1769—?) исеменә бәйле. Документтарҙа тәүге тапҡыр 1765 йылда телгә алынаНаселенные пункты оренбургских башкир, входившие в Оренбургскую губернию // Башкирская энциклопедия.. 1860-сы йылдарҙа ауыл кешеләре Кесе Хәлил (Ахун) ауылына нигеҙ һалғас, Иҫке Хәлил тип атала башлай.

Башҡортостанда идара итеүҙең кантон системаһы урынлаштырылғас, ауыл 9-сы башҡорт кантоны Үҫәргән улусының 4-се йорто составына инә. Артабан Орск өйәҙенең 3-сө Үҫәргән улусы составында була. 1913 йылда ауылдан көньяҡҡа табан 5 километр алыҫлыҡта Ырымбур—Орск тимер юлы һалына һәм Хәлил станцияһы нигеҙләнә.

1917 йылдан Башҡортостан автономияһының (1919 йылдан Башҡортостан АССР-ының) Үҫәргән кантоны составында була. 1922 йылдың 5 октябренән Йылайыр кантоны составына инә.

1927 йылдың 30 майында Урта Волга крайының (1928 йылдың 14 майынан — край составындағы Ырымбур округының) Яңы Покровка районы составына бирелә. 1931 йылдың мартынан — Урта Волга крайының Орск районы составына индерелә. 1934 йылда яңы ойошторолған Ырымбур өлкәһенең составына күсә. 1934—1963 йылдарҙа Ырымбур өлкәһе1938—1957 йылдарҙа — Чкалов өлкәһе тип атала. Хәлил районы (1960 йылда исеме Гай районы тип үҙгәртелә) составында була. 1963—1965 йылдарҙа Ырымбур өлкәһенең Ҡыуандыҡ районы составында була . 1965 йылда йәнә Гай районы составына ҡайтарыла.

2016 йылға тиклем Гай районының Хәлил ауылы советына керә, артабан Гай ҡалаһы ҡала округы составына күсерелә.

 Халҡы 
+ Ауыл башҡорттарының иҫәбе 1834  1859  1866  1889  1892  1900  1917  1920  279  348  329  630  397  370  531  513

2002 йылғы бөтә Рәсәй халыҡ иҫәбен алыу мәғлүмәттәре буйынса ауылда башҡорттар 90 % тәшкил итә.

 Иҫкәрмәләр 

Категория:Гай ҡала округы тораҡ пункттары
Категория:Ырымбур өлкәһенең башҡорт ауылдары